চৰকাৰৰ জনবিৰোধী নীতিৰ বিৰুদ্ধে চিপি এম দলে আজি দেশজুৰি জে'ল ভৰো কাৰ্যসূচী ৰূপায়ন কৰে। এই কাৰ্যসূচীৰ অংশ হিচাপে আজি বৰপেটাতো বাওঁপন্থী দলসমূহে জে'ল ভৰো কাৰ্যসুচী ৰূপায়ন কৰি চৰকাৰৰ বিৰুদ্ধে প্ৰতিবাদ সাব্যস্ত কৰে।
কৃষি ঋণ মঞ্জুৰ কৰা, কৃষিজাত ফচলৰ উৎপাদন খৰচৰ ডেৰগুণ মূল্য নিৰ্ধাৰণ, বৃদ্ধ কৃষকক পেঞ্চন প্ৰদানৰ লগতে মুঠ ১২ দফীয়া দাবীৰ সমৰ্থনত প্ৰতিবাদকাৰী সকলে বৰপেটা পৌৰসভাৰ খেল পথাৰৰ পৰা জিলা উপায়ুক্তৰ কাৰ্যালয়লৈ ৰাওনা হোৱাৰ সময়তে আৰক্ষীয়ে প্ৰতিবাদকাৰী সকলক আটক কৰে।
আনহাতে, ধুবুৰী জিলা উপায়ুক্তৰ কাৰ্যালয়ৰ সন্মুখতো চিটু আৰু অসম ৰাজ্যিক কৃষৰ সভাই আজি উত্তাল প্ৰতিবাদ সাব্যস্ত কৰে । বিজেপি চৰকাৰৰ জনবিৰোধী নীতিৰ বিৰুদ্ধে সমগ্ৰ দেশজুৰি আজি ৰূপায়ণ কৰা জে'ল ভৰো কাৰ্যসূচীৰ অংশ হিচাপে ধুবুৰীত প্ৰতিবাদকাৰীসকলে ৰাজপথৰ ওপৰতে বহি প্ৰতিবাদ সাব্যস্ত কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
